O explozie puternică urmată de un incendiu a avut loc joi dimineaţă la un restaurant situat la parterul unui bloc de pe Bulevardul GHeoghe Şincai, din cartierul Tineretului din Capitală.

Potrivit ISU Bucureşti - Ilfov, suprafaţa afectată este de aproximativ 100 de metri pătraţi şi cel puţin 16 maşini au fost avariate.

Au fost scoase mai multe butelii din interior, unde a fost ardere generalizată.

Nu sunt persoane rănite, apartamentele de la etajele superioare nefiind locuite, întrucât sunt inchiriate unei firme. Deocamdată se fac verificări in interior dacă există fisuri ale elementelor de construcţie din care să rezulte decă a fost afectată structura de rezistenţă a blocului. La această oră incendiul a fost stins, iar traficul pe Bulevardul Gheorghe Şincai este restricţionat pe ambele sensuri între Timpuri Noi şi Tineretului.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.